മണിയാണിമാർ‌ അവരുടെ എല്ലാ പ്രശ്നങ്ങൾ‌ക്കും‌ പരിഹാരം‌ കഴകത്തിനകത്തു വെച്ചുതന്നെ നടത്തിവന്നിരുന്നു.തീയ്യസമുദായത്തിൽ‌ കഴകത്തിൽ‌ നിന്നും‌ തീർ‌പ്പുകല്പിക്കാനാവാത്ത കാര്യങ്ങൾ‌ തൃക്കൂട്ടത്തിലേക്കാണു പിന്നീട്‌ എത്തിച്ചേരുക. കഴകത്തിനു കീഴിലായി ഒളവറ മുണ്ട്യ, കൂലേരി മുണ്ട്യ തുടങ്ങി നിരവധി മുണ്ട്യകളും‌ തറകളും‌ അനേകം‌ ഭഗവതി ക്ഷേത്രം‌ക്ഷേത്രങ്ങളും‌ ഉണ്ട്. ഭഗവതി ക്ഷേത്രം‌ കേന്ദ്രമാക്കിയാണ്‌ തറ എന്ന പ്രാദേശിക ഘടകം‌ രൂപം‌ കൊള്ളുന്നത്‌. നാലു തറകൾ‌ ചേർ‌ന്നാൽ‌ ഒരു നാല്‌പാടും നാലു നാല്‌പാടുകൾ‌ ചേർ‌ന്നാൽ‌ ഒരു തൃക്കൂട്ടവും‌ എന്നാണു കണക്ക്‌. തൃക്കൂട്ടത്തിനും‌ മുകളിലായി ഒരു മഹാക്ഷേത്രവും‌ ഉണ്ടായിരിക്കും‌. കാരണവർ‌ എന്ന സ്ഥാനീയന്റെ അധികാരപരിധി ഒരു തറവാട്ടിനകത്താണ്‌. ഒരു തറവാട്ടിനു കീഴിൽ‌ അനവധി കുടുംബങ്ങൾ‌ ഉണ്ടായിരിക്കും‌. തറവാടുകൾ‌ രൂപീകൃതമാവുന്നത്‌ ഇല്ലത്തെ അടിസ്ഥാനപ്പെടുത്തിയാണ്‌ പ്രധാനമായി എട്ടില്ലങ്ങളാണ്‌ തീയ്യർ‌ക്കുള്ളത്. നാലു കഴകങ്ങളും‌ പതിനാറ് നാല്‌പാടുകളും‌ ഇരുന്നൂറ്റി അമ്പത്താറു തറവാടുകളും‌ ചേർ‌ന്നാൽ‌ ഒരു തൃക്കൂട്ടമായി. ഇതിന്റെ നേതൃത്വം അന്തിത്തിരിയൻ‌മാരും‌ അച്ഛൻ‌മാരും‌ സമ്മേളിക്കുന്ന സ്ഥലത്തിനു കൊട്ടിൽ‌ എന്നണു പറയുക. ശാലിയർ‌ക്ക് തളിപ്പറമ്പിലെ പട്ടുവം‌ മുതൽ‌ പനമ്പൂർ‌ വരെ നിരവധി കഴകങ്ങൾ‌ ഉണ്ട്‌. ഇവരുടെ കഴകത്തെ നഗരമെന്നാണു വിളിക്കുക. കീഴൂരാണ്‌ ഈ കഴകങ്ങളുടെ ആസ്ഥാനം‌. വാണിയർ‌ക്കു പ്രധാനം‌ മുച്ചിലോട്ടു കാവികളാണ്‌. ഇവർ‌ക്ക് പതിനാല്‌ കഴകങ്ങളുണ്ട്. കഴകത്തെ കിരിയമെന്നാണ്‌ ആശാരിമാർ‌ വിളിക്കുന്നത്. ധീവരന്‌ കുറുമ്പാക്ഷേത്രവും‌ മുകയർ‌ക്കും‌ കുശവർ‌ക്കും ഭഗവതീ ക്ഷേത്രങ്ങളും‌ നായർ‌ക്ക്‌ തറവാടുകളും‌ പ്രധാനമാണ്‌. പുലയർ‌ക്ക്‌ നാലു കഴകങ്ങളുണ്ട്‌. രാമന്തളി കഴകമാണിതിൽ‌ പ്രധാനം‌.

നടത്തിപ്പ്‌
അവലം‌ബം‌
സാമുഹിക പ്രസക്തി
ഘടന